Selv om fjellene er vulkanske av opprinnelse er Pinatubo den eneste aktive vulkan der. Dens utbrudd 15. juni 1991 var det 20. århundres nest kraftigste vulkanutbrudd etter utbruddet i 1912 av Novarupta i Alaska. Utbruddet, som sammenfalt med en taifuns ankomst, spredte tykk vulkansk aske og lahar over store områder, blant annet den amerikanske basen Clark Field nær Angeles City i Pampanga.